มันนี่ทูเดย์
ตั้งปลัดคลังใหม่สัปดาห์หน้า
12 ส.ค. 2558

ตั้งปลัดคลังใหม่สัปดาห์หน้า
นายสมหมาย ภาษี รมว.คลัง เปิดเผยว่า จะเสนอคณะรัฐมนตรี (ครม.) เห็นชอบการตั้งปลัดกระทรวงการคลังคนใหม่ในสัปดาห์หน้า หลังจากนั้นจะหารือกับปลัดคลังคนใหม่ เพื่อโยกย้ายตำแหน่งอธิบดี ว่าต้องการให้ใครทำอะไรอยู่ในตำแหน่งถึงจะเหมาะสมและทำงานได้มากที่สุด เพราะปลัดต้องทำงานร่วมกับอธิบดีเหล่านั้นอีกนาน 
ธปท.วอนอย่าตื่นข่าวธนบัตรปลอม
นายจิรเทพ เสนีวงศ์ ณ อยุธยา โฆษกธนาคารแห่งประเทศไทย (ธปท.) กล่าวถึงกระแสข่าวการปลอมธนบัตรราคา 1,000 บาท ในหมวดหมายเลข 9A3828862 ว่าเป็นข่าวเก่าที่แชร์มาตั้งแต่ปีที่แล้ว และย้ำว่า ไม่ได้ปลอมมาเป็นล้านฉบับ เพราะตรวจพบมีปลอมประมาณ 100 ฉบับเท่านั้น